Diari Oficial de la Generalitat Valenciana


Sumari del DOGV 9544, del 01-03-2023 (2023/1885)

RESOLUCIÓ de 21 de febrer de la Presidència de la Generalitat, per la qual es proveeix el lloc de treball anunciat per la convocatòria 153/2022, de 22 de desembre de 2022 (DOGV 9504, 03.01.2023).
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9544

Data del DOGV
:   01-03-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/1885


Data del document
:   21-02-2023

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 21 de febrer de la Presidència de la Generalitat, per la qual es proveeix el lloc de treball anunciat per la convocatòria 153/2022, de 22 de desembre de 2022 (DOGV 9504, 03.01.2023). [2023/1885]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades per a la provisió, pel procediment de lliure designació, del lloc de treball de naturalesa funcionarial núm. 27648, cap servei d'Estudis i Prospectiva, convocatòria número 153/2022, de 22 de desembre de 2022 (DOGV 9504, 03.01.2023), resulta que:  
  
S'han presentat tres persones que compleixen amb els requisits exigits. Tenint en compte els mèrits al·legats i acreditats pels candidats admesos, es considera que la persona més idònia és Carlos Ernesto Martínez Riera, especialment per la seua experiència professional en llocs de treball del mateix nivell de responsabilitat o en prefectures de caràcter tècnic amb funcions similars a les del lloc convocat, tant en departaments i àrees del Consell, inclosa la mateixa Presidència de la Generalitat, com en l'Estat; per la seua formació i experiència en temes d'anàlisi i avaluació de polítiques públiques i en l'elaboració d'informes d'anàlisi; pels seus coneixements en matèries com la ciència i la innovació i pel seu coneixement de diverses llengües comunitàries.  
  
De conformitat amb el que disposa l'article 115 de la llei 4/2021, de 16 d'abril, de la Generalitat, de la funció pública valenciana, així com la base quarta de la resolució de la convocatòria esmentada, i l'article 62 del Decret 3/2017, de 13 de Gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut del que disposa l'apartat seté de la Resolució de 17 de febrer de 2022, del president de la Generalitat, per la qual delega determinades atribucions en diferents òrgans de la Presidència (DOGV 9282, 21.02.2022), resolc:  
  
  
Primer  
Nomenar a Carlos Ernesto Martínez Riera, funcionari de carrera de l'Administració de la Generalitat amb NRP...409...F0, cap servei d'Estudis i Prospectiva, lloc número 27140, subgrup A1, complement de destinació nivell 28 i complement específic E050.  
  
Segon  
El cessament en l'actual lloc de treball de la persona nomenada es produirà d'ofici el mateix dia de la publicació de la present resolució en el Diari Oficial de la Generalitat Valenciana i la presa de possessió en el lloc adjudicat es produirà l'endemà d'aquesta publicació.  
  
  
Contra la present resolució que posa fi a la via administrativa es podrà interposar, potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació o bé, recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que estableixen els articles 123 i 124, en relació amb la disposició transitòria tercera, de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 21 de febrer de 2023.- El subsecretari (p. d. R 17.02.2022; DOGV 9282, 21.02.2022): Emili Josep Sampio Morales.